ফিফার প্রেসিডেন্ট নির্বাচনের আগে মিশেল প্লাতিনি বলেছিলেন, সরে যাও। ব্লাটার শোনেননি। ফুটবল-পৃথিবীর অমিত শক্তিধর দেশগুলো বলেছে, আপনি নির্বাচন লড়বেন না। এটা সঙ্কটের সময়, নির্বাচনী ঢক্কানিনাদের নয়। ফিফা থেকে সরে যান। ব্লাটার পাত্তাই দেননি। সুইস টিভির এক সাংবাদিক ফিফা প্রেসিডেন্টকে সোজাসুজি জিজ্ঞেস করেছিলেন, আপনি সরছেন না কেন? ব্লাটারও সোজাসুজি বলে দিয়েছিলেন যে, সরে গেলেই তো অপরাধ স্বীকার করে নেওয়া হবে।